**Referat AMR – møde**

**Tirsdag den 28. august 2018 kl. 14.00 – ca. 16.00**

**Tilstede: Christoffer, Lilja, Jørgen, Jeanette, Lars Skovmand (KommuneMED), Maja Primdahl (KommuneMED), Christian og Maiken**

**Dagsorden:**

**Pkt. 012 – 18 Godkendelse af referat fra den 29.5.2018**

 Referatet blev godkendt.

**Pkt. 013 – 18 Besøg af AMR’erne fra KommuneMED**

Lars og Maja fortalte om arbejdet i KommuneMED som AMR. Arbejdet vedr. APV/trivselsmåling, distancen fra kommuneledelse til den enkelte arbejdsplads blev bl.a. drøftet.

**Pkt. 014 – 18 Nyt fra skolerne**

* **Hvad rør sig/fylder ift. arbejdsmiljøet på din skole?**

HV: Der bliver taget (for) hurtige beslutninger med indflydelse på personalets arbejdsdag.

HL: Der har været vandskade hos tandlægen og i kælderen. Indeklimaet i indskolingen er ikke ok, det skal tjekkes yderligere. Opgavebeskrivelser skal laves, medarbejderne bliver inddraget.

BR: Der er problemer med indeklimaet. Der er kommet nye elever, som skriger.

Der er kommet mange nye kolleger, det er positivt, men udfordrer arbejdsmiljøet i indkøringsfasen.

EG: Fleksible skemaer skulle være indført, men det er ikke i gang. Men bekymringen ift, hvad det indebærer, fylder.

**Pkt. 015 – 18 Trivsels- og APV-målingerne**

* **Status fra skolerne**

HV: Trivselskompasset er kun lavet i to afdelinger, det skal laves i indskoling og SFO. Der skal udarbejdes trivselskompas på et personalemøde med Ingelise fra HR.

BR: Arbejdsmiljølederen har været konstitueret leder. Der er nedsat en gruppe til at lave opfølgning, men den er ikke kommet i gang.

EG: Hver afdeling har udvalgt tre udsagn blandt 10, som AMG har udvalgt. Der er opfølgning torsdag aften. Indholdet er ukendt.

HL: Besvarelserne er gennemgået. Der er lavet en handleplan.

**Pkt. 016 – 18 Arbejdsskadestatistik**

Der bliver indberettet færre arbejdsskader og det er ikke foreningens opfattelse, at der sker færre arbejdsskader. Det er vigtigt at have opmærksomhed på, at få anmeldt arbejdsskader.

Kredsen forsøger også at skabe opmærksomhed om dette og det gør AMR også på skolerne.

Hvad sker der med magtanvendelsesskemaer? Kredsen undersøger.

**Pkt. 017 – 18 Obligatorisk efteruddannelse for AMR – bliver den brugt?**

AMR’erne har ret til 1,5 dags efteruddannelse årligt. Kommunen udbyder nogle kurser. Det skal undersøges om store MED-dag hører med. Punktet tages op igen på næste møde. Kredsen undersøger hvilke andre muligheder der er og skriver evt. ud før næste møde.

**Pkt. 018 – 18 Eventuelt og punkter til kommende møder**

 Der blev mindet om AOA nr. 4, som netop er sendt fra foreningen til AMR.